钦定古今图书集成/方舆汇编/职方典/第1354卷 > 《羚羊峡山》陆鏊
## 钦定古今图书集成/方舆汇编/职方典/第1354卷 > 《羚羊峡山》陆鏊

《婺州闻叱石成羊》，高峡偏传羊化石。乾坤奇境杳难
穷，万里牂牁注潮汐。排空浩瀚势不收，迸涌端江吭
若扼。泓然受束此中流，怒激凭凌时或湱。霪霖约结
涨俄渹，钓鱼台畔悬寻尺。往来相望不能前，坐困舟
师非一夕。绝壁岧峣矗九霄，乱叠。𥓂《砑起苍戟》。攀崖
觅渡巧畴施，南坡峻曲北蹊逼。何年扪斲一线痕，跬
步微通尚盘躄。我乘昼舸御长风，负弩戈船旗鼓赫。
腾飞瞬息度层澜，前山早见文峰碧。浈阳清远孟季
间，峡鼎三分兹巨擘。